पटना : बिहार के पूर्व मुख्यमंत्री और हिंदुस्तानी आवाम मोर्चा (HAM) के राष्ट्रीय अध्यक्ष जीतनराम मांझी (Jitan Ram Manjhi) इस बात से नाराज हैं कि आरजेडी की तरफ से सीएम पद के लिए सिर्फ तेजस्वी यादव का नाम लिया जा रहा है. उन्होंने कहा कि महागठबंधन में सीएम पद के लिए अभी किसी नाम की घोषणा नहीं हुई है.
एनडीए के बाद महागठबंधन में भी मुख्यमंत्री पद को लेकर विवाद शुरू हो गया है. बिहार के पूर्व मुख्यमंत्री जीतनराम मांझी का बड़ा बयान दिया है.
जीतनराम मांझी ने कहा कि महागठबंधन की बैठक के बाद ही सीएम पद के लिए किसी के नाम की घोषणा होगी. आरजेडी ने एकतरफा तेजस्वी यादव को सीएम पद के लिए चुना है.
मांझी ने कहा कि एकतरफा निर्णय पार्टी का हो सकता है, महागठबंधन का नहीं. महागठबंधन की बैठक के बाद ही मुख्यमंत्री पद का नाम तय होगा. साथ ही उन्होंने यह भी कहा कि तेजस्वी यादव का नाम अकेले घोषित करना उचित नहीं है.
ज्ञात हो कि इन दिनों बिहार की सियासत में एनडीए और महागठबंधन में आगामी विधानसभा चुनाव के लिए सीएम कैंडिडेट को लेकर सरगर्मी तेज है. हाल ही में संजय पासवान ने बीजेपी की तरफ से सीएम पद का उम्मादीवार देने की बात कहकर इसकी शुरुआत की. बाजद में बिहार के उपमुख्यमंत्री ने कहा कि 2020 के विधानसभा चुनाव में नीतीश कुमार ही एनडीए के कप्तान होंगे.
लाइव टीवी देखें-: